
2027 M. LIETUVOS MOKSLEIVIŲ LIAUDIŠKŲ ŠOKIŲ KOLEKTYVŲ 
FESTIVALIO „VAIKYSTĖS GLĖBY“ NUOSTATAI

I SKYRIUS
BENDROSIOS NUOSTATOS

1. 2027 m. Lietuvos moksleivių liaudiškų šokių kolektyvų festivalio „Vaikystės glėby“ (toliau – Festivalis) nuostatai reglamentuoja renginio tikslus, uždavinius, dalyvius, dalyvavimo sąlygas, eigą, asmens duomenų tvarkymo ir baigiamąsias nuostatas.
2. Festivalį rengia Vilkaviškio rajono savivaldybės administracija, Vilkaviškio kultūros centras ir Vilkaviškio šokio mokykla ,,Šokantys bateliai“. Partneriai – Nacionalinė M. K. Čiurlionio menų mokykla, Lietuvos nacionalinis kultūros centras, Lietuvos choreografų asociacija, Mažeikių choreografijos mokykla.

II SKYRIUS
FESTIVALIO TIKSLAS IR UŽDAVINIAI

3. Festivalio tikslas – užtikrinti Dainų šventės tradicijos tęstinumą bei stiprinti pasirengimą Lietuvos moksleivių dainų šventės Šokių dienai.
4. Festivalio uždaviniai:
4.1. tęsti ir puoselėti Lietuvos moksleivių dainų švenčių tradicijas šalyje;
4.2. kelti liaudiškų šokių kolektyvų meninį lygį ir skatinti rengimąsi dainų šventėms;
4.3. mažinti socialinę atskirtį tarp miestų, miestelių ir kaimų bei plėsti regiono gyventojų kultūrinį akiratį, kelti dalyvių ir žiūrovų tautinę savimonę;
4.4. aktyvinti liaudiškų šokių kolektyvų judėjimą Lietuvoje. 

III SKYRIUS
FESTIVALIO DALYVIAI

5. Festivalio dalyviai – Lietuvos moksleivių liaudiškų šokių kolektyvai. 
6. Festivalyje kviečiamos dalyvauti Lietuvos moksleiviško amžiaus jaunučių A, jaunučių B, jaunių A, jaunių B, jaunuolių, jaunimo, mergaičių, merginų, moterų, vyresniųjų, senjorų liaudiškų šokių grupės. 
7. Jaunučių, jaunių, jaunuolių, jaunimo, vyresniųjų, senjorų grupes turi sudaryti ne mažiau kaip aštuonios šokėjų poros; mergaičių grupes – ne mažiau kaip šešiolika šokėjų; merginų ir moterų grupes – ne mažiau kaip dvylika šokėjų.

IV SKYRIUS
DALYVAVIMO SĄLYGOS

8. Festivalyje dalyvaujančios šokėjų grupės šoka 2028 m. Lietuvos moksleivių dainų šventės Šokių dienos „Lemk, laimele“ šokius iš I dalies - ,,Gimtis“, II – dalies ,,Žaismė“.  
9. Festivalio dalyviai šoka savo regiono prisistatymo šokį bei festivalio pradžios ir finalinį šokius.
10. Festivalis nėra konkursinio pobūdžio. 
11. Dalyvio anketą reikia užpildyti iki 2026 m. gruodžio 1 d.

V SKYRIUS
FESTIVALIO EIGA

13. Festivalis vyks 2027 m. birželio 12 d. 18 val. Vilkaviškio miesto stadione ( S. Nėries g. 38a, Vilkaviškis) 
14. Festivalio repeticijos vyks 2027 m. birželio 11-12 d. Vilkaviškio mieste esančiuose stadionuose ( Vienybės g. 52, Vilkaviškis, Nepriklausomybės g. 58, Vilkaviškis, S. Nėries g. 38a, Vilkaviškis).
15. Festivalio dalyvių atvykimo ir išvykimo išlaidas apmoka kolektyvai. 
16. 2000 festivalio dalyvių bus suteikta nakvynė Vilkaviškio mieste esančiose ugdymo įstaigose (Vilkaviškio Salomėjos Nėries pagrindinė mokykla, Vilkaviškio sporto centras, Vilkaviškio vaikų ir jaunimo centras ir kt.), jeigu dalyviai renkasi nakvynę per apgyvendinimo paslaugų teikėjus apgyvendinimo išlaidas apmoka kolektyvai. 
17. Festivalio dalyviai maitinasi savarankiškai, organizatoriai sudaro sąlygas maitinimui pateikti. 

 VI SKYRIUS
ASMENS DUOMENŲ TVARKYMAS

	18. Vadovaujantis galiojančių Europos Sąjungos, įskaitant Bendrąjį duomenų apsaugos reglamentą (ES) 2016/79 ir Lietuvos Respublikos teisės aktų reikalavimų, taip pat asmens duomenų tvarkymą kontroliuojančių institucijų nurodymų Asmens duomenis tvarko Vilkaviškio rajono savivaldybės administracijos Švietimo, kultūros ir sporto skyrius, kodas 188774441, adresas: S. Nėries g. 1 Vilkaviškis tel. +37061149772, el. paštas  arturas.blauzdziunas@vilkaviskis.lt
	19. Už asmens duomenų apsaugą atsakingo asmens kontaktinis el. pašto adresas +37061149772, el. paštas  arturas.blauzdziunas@vilkaviskis.lt.
	20. Asmens duomenys, tokie kaip: vardas, pavardė, elektroninis paštas, mobiliojo telefono numeris, darbo (veiklos) vieta, tvarkomi dėl festivalio tinkamo vykdymo, dėl statistikos. 
	21. Duomenų subjektas patvirtina, kad yra informuotas, kad siekdamas realizuoti teisės aktuose numatytas savo kaip duomenų subjekto teises, įskaitant, bet neatsiribojant, teisę susipažinti su Vilkaviškio rajono savivaldybės administracijos tvarkomais duomenimis, teisę duomenis ištaisyti arba ištrinti, teisę apriboti duomenų tvarkymą, teisę nesutikti, kad duomenys būtų tvarkomi, teisę į duomenų perkeliamumą, teisę bet kuriuo metu atšaukti sutikimą, nedarant poveikio sutikimu grindžiamo duomenų tvarkymo iki sutikimo atšaukimo, taip pat teisę pateikti skundą Valstybinei duomenų apsaugos inspekcijai (kurios duomenys kontaktams yra viešai skelbiami interneto svetainėje www.vdai.lrv.lt) ir (ar) teismui ta apimtimi, kiek tai yra susiję su Vilkaviškio rajono savivaldybės administracijos atliekamu duomenų tvarkymu ir kiek tai neriboja taikytinų teisės aktų nuostatos, turi kreiptis į Vilkaviškio rajono savivaldybės administraciją anksčiau nurodytais kontaktais. 
	22. Duomenų subjektų asmens duomenys tvarkomi tiek, kiek Vilkaviškio rajono savivaldybės administracijos yra būtina, kiek juos saugoti įpareigoja teisės aktai nuo sutikimo gavimo dėl festivalio vykdymo 

VII SKYRIUS
BAIGIAMOSIOS NUOSTATOS

23. Festivalio organizatoriai turi teisę keisti ir pildyti festivalio programą.
24. Festivalio programa ir visa su renginiu susijusi oficiali informacija skelbiama tinklapyje adresu www.vaikystesgleby.lt Lietuvos choreografų asociacijos facebook paskyroje.
25. Išsamesnę informaciją organizavimo klausimais teikia  koordinatorius, Artūras Blauzdžiūnas, tel. +37061149772. 

